Дзень Парплішчанскага сельсавета пачаўся з прыёму грамадзян, які асабіста праводзіў у памяшканні сельскага Савета старшыня райвыканкама А.Л. Пінчук. У пчаляра з Порплішча В.А. Барысевіча накапілася некалькі пытанняў, якія, на яго погляд, не змог вырашыць сельвыканкам. Мужчына незадаволены ўлікам пчол і прэтэнзіямі мясцовай улады да ўчастка, на якім ён быццам бы вырошчваў меданосныя травы. У час гутаркі высветлілася, што ў сельвыканкам неаднаразова паступалі скаргі ад суседзяў В.А. Барысевіча на тое, што пчаляр парушае правілы бяспекі ўтрымання пчол. Адпаведным структурам: сельвыканкаму, землеўпарадкавальнай службе, ветстанцыі даручана правесці дадатковы ўлік пчол Барысевіча, праверыць выкананне ім заканадаўства аб утрыманні насякомых і мэтавым выкарыстанні зямельнага ўчастка.